Bambi

Bambi inggih punika pilem animasi Amérika Serikat sané kaproduksi Walt Disney, lan kapertama kapitehang ring bioskop olih RKO Radio Pictures duk 13 Agustus 1942. Pilem niki pinaka pilem animasi kalima saking bacakan Pilem Animasi Klasik Walt Disney. Caritané kaangkat saking buku Bambi, A Life in the Woods olih panyurat Austria Felix Salten.

Tokoh utama ipun menjangan maikut putih (Odocoileus virginianus) mawasta Bambi, reramané (sang aji mawasta Rajaputra Agung Wana, lan sang ibu sané nénten kasengguh wastané), sawitra Bambi sekadi Thumper (kelinci macunguh dadu), Flower (satunggil sigung), lan Faline, sawitra dugas alitné ngarangkep pasanganné ring selanturné. Ring pilem niki, Disney ngentosin spésiés Bambi saking menjangan roe dados menjangan maikut putih. Santukan, menjangan roe nénten kacunduk ring Amérika Serikat, miwah jadma Amérika langkung wikan menjangan maikut putih. Pilem puniki ngamolihang 3 nominasi Academy Award antuk Tata Swara Pinih Becik, Tembang Pinih Becik saking tembang "Love is a song", miwah Gending Sujati Pinih Becik.

 Pustaka 

 Pranala jaba 







Kategori:Pilem mabasa Inggris
Kategori:Pilem animasi Disney
Kategori:Pilem Amérika Serikat warsa 1942
Kategori:Pilem Amérika Serikat
Kategori:Pilem animasi warsa 1942